पंजाब के मशहूर पादरी बजिन्दर सिंह पर एक महिला के साथ पिछले एक साल में 3 बार बलात्कार करने का आरोप लगा है। महिला की शिकायत के बाद पादरी बजिन्दर सिंह को पुलिस ने हिरासत में ले लिया है। 36 वर्षीय एक महिला ने अपनी शिकायत में पुलिस को बताया है कि चर्च ऑफ ग्लोरी एंड विजडम के अध्यक्ष बजिन्दर सिंह, उसे अपनी कार से चंडीगढ़ के सेक्टर 63 स्थित घर ले जाते थे, जहां उन्होंने महिला के साथ 3 बार बलात्कार की घटना को अंजाम दिया। पुलिस का कहना है कि उन्होंने आरोपी की टोयोटा फॉर्च्यूनर कार को रिकवर कर लिया है।